CELEX: 62010CA0443
Language: sk
Date: 2011-10-06 00:00:00
Title: Vec C-443/10: Rozsudok Súdneho dvora (piata komora) zo 6. októbra 2011 (návrh na začatie prejudiciálneho konania, ktorý podal Tribunal administratif de Limoges — Francúzsko) — Philippe Bonnarde/Agence de Services et de Paiement (Voľný pohyb tovaru — Množstevné obmedzenia — Opatrenia s rovnakým účinkom — Dovoz vozidla, ktoré je už prihlásené do evidencie vozidiel v inom členskom štáte, osobou s bydliskom v niektorom členskom štáte — Ekologický bonus — Podmienky — Osvedčenie o evidencii preukazujúce povahu predvádzacieho vozidla)

26.11.2011   
            
            
               SK
            
            
               Úradný vestník Európskej únie
            
            
               C 347/6
            
         Rozsudok Súdneho dvora (piata komora) zo 6. októbra 2011 (návrh na začatie prejudiciálneho konania, ktorý podal Tribunal administratif de Limoges — Francúzsko) — Philippe Bonnarde/Agence de Services et de Paiement
   (Vec C-443/10) (1)
   
   (Voľný pohyb tovaru - Množstevné obmedzenia - Opatrenia s rovnakým účinkom - Dovoz vozidla, ktoré je už prihlásené do evidencie vozidiel v inom členskom štáte, osobou s bydliskom v niektorom členskom štáte - Ekologický bonus - Podmienky - Osvedčenie o evidencii preukazujúce povahu predvádzacieho vozidla)
   2011/C 347/08
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Tribunal administratif de Limoges
   
      Účastníci konania pred vnútroštátnym súdom
   
   
      Žalobca: Philippe Bonnarde
   
      Žalovaná: Agence de Services et de Paiement
   
      Predmet veci
   
   Návrh na začatie prejudiciálneho konania — Tribunal administratif de Limoges — Výklad smernice Rady 1999/37/ES z 29. apríla 1999 o registračných dokumentoch pre vozidlá (Ú. v. ES L 138, s. 57; Mim. vyd. 07/004, s. 351), zmenenej a doplnenej smernicou Komisie 2003/127/ES z 23. decembra 2003 (Ú. v. ES L 10, s. 29) — Dovoz vozidla, ktoré je už zaregistrované v inom členskom štáte, osobou s bydliskom vo Francúzsku — Vnútroštátna právna úprava, ktorá podmieňuje získanie environmentálneho bonusu udeleniu osvedčenia o povahe predvádzacieho vozidla — Množstevné obmedzenia — Opatrenia s rovnakým účinkom
   
      Výrok rozsudku
   
   Články 34 ZFEÚ a 36 ZFEÚ bránia vnútroštátnej právnej úprave členského štátu, ktorá na účely poskytnutia pomoci s názvom „ekologický bonus — celonárodné fórum pre životné prostredie“ vyžaduje, aby pri prihlasovaní dovážaných predvádzacích motorových vozidiel do evidencie vozidiel v tomto členskom štáte bola v prvom osvedčení o evidencii takýchto vozidiel uvedená poznámka „predvádzacie vozidlo“.
   
      (1)  Ú. v. EÚ C 317, 20.11.2010.